open-index/open-wikipedia-markdown huggingface dataset:
Kastelo Sacelláry

**Kastelo Sacelláry** estas historia monumento en Budapeŝto, en distrikto Budafok-Tétény.
eta|maldekstre|Kastelo Sacelláry
Ĝi najbaras al Kastelo Törley (Budapeŝto), sed mem la kastelo situas en granda parko kun multe da kaŝtanarboj.

## Historio 
Riĉa familio Sacelláry konstruigis la kastelon en la 1890-aj jaroj. En 1926 Hungara Poŝto aĉetis la kastelon kaj oni profitis ĝin kiel sanatorio. En 1937 la kastelo estis trakonstruita. Post la ŝtatiĝo ĝi iĝis parto de hospitalo. En 1987 banko aĉetis ĝin, poste plena renoviĝo okazis. Ekde 2002 privatulo aĉetis la kastelon.

## Priskribo 
eta|Turo de la kastelo
Post la enirejo tra koridoro troviĝas la ĉambrego, kiu estas centra loko de la konstruaĵo. El tio estas alireblaj la manĝoĉambro, biblioteka ĉambro, bilardejo kaj ĉambro kun kreskaĵoj. Estas ŝtuparo ankaŭ al la etaĝo, kie origine estis la dormoĉambroj. Miksa Róth kreis la ornamajn fenestrojn. La muroj estas kovritaj per lignaĵo, foje per stukoj.

## Fontoj 
* http://www.sacellarykastely.hu/bemutatkozunk.htm 
* http://www.vendegvaro.hu/Sacellary-kastely 

Sacelláry
Muzeo Levi Strauss

eta|Muzeodomo
eta|Enirejo al la muzeo
La **Muzeo Levi Strauss** () troviĝas en Buttenheim, Markstraße nr 33, en Bavario, Germanio.

## Historio 
La naskiĝdomo de Levi Strauss konstruiĝis ĉ. la jaro 1786. Iam temis pri unuetaĝa framskeleta domo. Ne antaŭ la 19-a jarcento ĝi akiris sian unuan aspekton. Strauss loĝis tie kun la gepatroj kaj ses gefratoj teretaĝe. Ekde la jaro 2000 ĝi gastigas la intertempe plurfoje premiitan Strauss-muzeon. En la 2011-a jaro povis esti finita la pligrandigo de la flanka domo (Marktstraße nr 31). De tiam la muzeo havas ankaŭ salonoj por nedaŭraj ekspozicioj kaj specialaj kunvenoj, kafejon kaj butiketon.

## Levi Strauss 
En la tuta mondo famiĝas la ĝinzoj de Strauss. Ties "patro" naskiĝis en 1829 kun la nomo Löb Strauß; la turniĝpunkto en lia vivo estis la elmigro Usonon en 1848. En San Francisko li finfine fondis komercan domon por ŝtofoj, vestaĵoj kaj ĉiuj aliaj aferoj kiuj povus esti utilaj por orserĉistoj kaj aliaj pioniroj de la Sovaĝa okcidento.

## Vakeraj pantalonoj 
La tajloristo Jacob Davis el Reno (Nevado) unuafoje plisolidigis per nitoj la de li kudritajn pantalonojn ĉe lokoj tre uzitaj. Por tiu ĉi inventitaĵo li akiris, kune kun Strauss, patenton. Je la komenco ili estis simpla laborvestaĵo por la homoj de la usona okcidento, sed baldaŭ la ĝinzoj iĝis la plej ofte portataj pantalonoj en la tuta mondo.

## Etendigo en 2011 
En la muzea butiko situanta en la nova apuda konstruaĵero troviĝas ĉiam la aktualaj kolektoj da specimenoj de ĝinzoj. Specialaĵo estas "Levi's Vintage Clothing", reproduktitiaj ĝinzoj laŭ la originalaj modeloj. Ili alie en Germanlando nur en malmultaj vendejoj haveblas. Okazas krome diversaj nedaŭraj ekspozicioj pri la temo de vakeraj pantalonoj. Por grupoj (lernantoj, aliaj) ekzistas aparta pedagogia seminariejo.

## Fonto 
## Eksteraj ligiloj 
* Hejmpaĝo ()

Kategorio:Distrikto Bamberg
Kategorio:Vestohistorio
Kategorio:Muzeoj en Bavario
Kategorio:Ĝinzo
Ida Urr

**Ida URR,** laŭ hungarlingve kutima nomordo **Urr Ida**, estis hungara kuracisto, internisto kaj poeto.

Ida Urr http://mek.oszk.hu/00300/00355/html/ABC16127/16218.htm naskiĝis la  1904 en Hungara reĝlando en Kassa (nuntempa Košice en Slovakio). Ŝi mortis la  1989 en Budapeŝto.

## Biografio 
Ida Urr abiturientis en sia naskiĝurbo, poste ŝi akiris frekventis universitatojn en Pécs kaj Budapeŝto. Ŝi akiris kuracistan diplomon en Scienca Universitato Pázmány Péter en 1927. Post siaj studoj ŝi kuracadis komence en sia naskiĝurbo, poste en Budapeŝto. Dum la nazia erao ŝi apartenis al Sveda Ruĝa Kruco kaj savis homojn. Post la 2-a mondmilito ŝi estis ĉefkuracisto.

Ŝi aĝis 19, kiam ŝi debutis kiel poeto. La poemoj komence aperis en diversaj hungarlingvaj gazetoj en Ĉeĥoslovakio, poste ankaŭ en Hungario, ekzemple en Napkelet. Dum la 2-a mondomilito la poemoj esprimis barbarecon de la nazioj.

## Elektitaj poemaroj 
* *Zokogások* (1923)
* *Nincs kenyér* (1936)
* *Itt az írás* (1940)
* *Hernádparti himnuszok* (1984)

## Fontoj 
* hungarlingva biografio (la koncerna teksto estas legebla lastfoje)
* hungarlingva biografio

Kategorio:Hungaraj kuracistoj
Kategorio:Hungaraj internistoj
Kategorio:Hungaraj poetoj
Kategorio:Budapeŝtanoj
Saint-Grégoire-d'Ardennes

**Saint-Grégoire-d’Ardennes** [] estas franca komunumo en la departemento Charente-Maritime, en la regiono Puatuo-Ĉarentoj. Ĝi havis 140 loĝantojn en la jaro 2012.

## Geografio 
Saint-Grégoire-d’Ardennes situas en la sudo de Charente-Maritime,  sudoriente de Pons.

## Referencoj 
## Vidu ankaŭ 
* Komunumoj de Charente-Maritime

Kategorio:Komunumoj de Charente-Maritime
Árpád István Hanauer

**Árpád István Hanauer** [iŝtvAn hanaŭer], laŭ hungarlingve kutima nomordo **Hanauer Árpád István** estis hungara pastro, episkopo, kanoniko.

Árpád István Hanauer http://lexikon.katolikus.hu/H/Hanauer.html naskiĝis la  1869 en Pápa. Li mortis la  1942 en Vác.

## Biografio 
Árpád István Hanauer frekventis katolikajn mezlernejojn en sia naskiĝurbo kaj Kalocsa, poste en 1887 li lernis en pripastra lernejo en Veszprém (urbo). Li studis teologion en Innsbruck. Li pastriĝis en 1892. Ekde 1911 li gvidis kolegion. En 1917 li estis nomumita kanoniko, post 2 jaroj episkopo. Li refondis la seminarion en Vác. En 1927 li iĝis membro de supera ĉambro. En 1935 li ricevis la titolon reĝa sekreta konsilisto.

## Elektitaj publikaĵoj 
* *A veszprémi papnevelő-intézet emlékkönyve* (1896)
* *A kölcsönös igazságosság a kath. erkölcstanban* (1909)
* *A lelkiismeret* (1912)

## Fontoj 
* hungarlingva biografio

Kategorio:Hungaraj pastroj
Kategorio:Hungaraj episkopoj
Kategorio:Hungaraj kanonikoj
Reĝistro

En komputado **reĝistro** (aŭ **registro** aŭ **dateningo**) estas peco de la interna memoro de komputila procesoro, ofte havanta la kapaciton de unu memorvorto, uzata por diversaj specialaj celoj (precipe por teni la kurantan valoron de operando aŭ ĝian adreson). Disde ĉelo de la ĉefmemoro la reĝistroj diferencas per pli rapida kaj lakona atingeblo; tamen la nombro de reĝistroj kutime estas negranda. Simpla mikroprocesoro eventuale povas havi unu solan aritmetikan reĝistron; ordinara procesoro kiajn oni uzas en personaj komputiloj, dekkelk; dum la procesoro de servilo povas posedi kelkcent reĝistrojn.

## Klasifiko 
Unu karakterizaĵo estas la nombro de bitoj, kiujn reĝistro povas enteni; ekz-e «8-bita reĝistro», «32-bita reĝistro» ktp.

Procesoro kutime havas plurajn specojn de reĝistroj por diversaj uzoj:
* **Uzanto-reĝistrojn** povas uzi (legi, valorizi) komandoj de uzanto-programo.
* **Internaj reĝistroj** neatingeblaj por la programistaj komandoj (sed necesaj por plenumo de tiaj komandoj).
* **Datumaj reĝistroj** uzeblaj por manipuli nombrajn valorojn, bitĉenojn, skribsignojn ktp.
* **Adresreĝistroj** entenas ĉefmemorajn adresojn kaj estas uzataj en komandoj kiuj atingas la ĉefmemoron malrekte (per referenco aŭ deŝovo aŭ indico).
* **Universalaj reĝistroj** taŭgas kaj por la uzoj datumaj, kaj por la uzoj adresaj.
* nurlegaj **konstantaj reĝistroj** (entenantaj konstantojn).
* **Vektorreĝistroj** (por ekz-e la SIMD-komandoj).
* **Specialaj reĝistroj**, indikantaj staton de la rulado, inter ili la reĝistro entenanta la adreson de tuj plenumota komando (IP,  *Instruction Pointer*), stakmontrilon, flagreĝistro (entenas interalie bitĉenon pri la rezultoj de ĵusaj komandoj aritmetikaj) ktp.

## Notoj 
Kategorio:Komputila arkitekturo
Kategorio:Komputila aparataro
Kategorio:Komputila memoro
Zara Larsson

eta|Zara Larsson en 2013
**Zara Larsson** (naskiĝis  en Stokholmo) estas sveda kantistino. En 2008 ŝi partoprenis en la Sveda Kantokonkurso "Talang 2008", en kiu ŝi kantis plurajn kantojn, kaj speciale per la kanto *My heart will go on* gajnis. Tiam ŝi ricevis  svedajn kronojn.

Kantoj kiuj estis kantitaj en la konkurado Talang: *Greatest Love of All*, *One Moment In Time*, *My heart will go on*.

## Diskaro 
### Studiaj albumoj 
* 2014 - *1*
* 2025 - *Midnight Sun*

### EP 
* 2013 - *Introducing*
* 2013 - *Allow Me to Reintroduce Myself*
* 2015 - *Uncover*

### Unuopaĵoj 
* 2008 - *My Heart Will Go On*
* 2013 - *Uncover*
* 2013 - ''She's Not Me*
* 2013 - *Bad Boys*
* 2014 - *Carry You Home*
* 2014 - *Rooftop*
* 2014 - *Weak Heart''

## Eksteraj ligiloj 
* Zara Larsson: Uncover, YouTube.com

Kategorio:Svedaj kantistoj
Kategorio:Infanaj kantistoj
Kategorio:Naskiĝintoj la 16-an de decembro
Kontenerŝipo

[eta|La *Colombo Express*, unu el plej granda konteneraj ŝipoj en la mondo, posedata kaj funkciigita de la entrepreno [Hapag-Lloyd de Germanio.]]

**Kontenerŝipoj** estas ŝarĝoŝipoj kiuj portas la tutan ŝarĝon en kamiongrandaj konteneroj, laŭ tekniko nomita kontenerado. Ili estas ofta rimedo de komerca diversrimeda ŝarĝo-transporto kaj nuntempe transportas plej el la transmara ŝarĝaro.

Kapacito de Kontenerŝipoj estas mezurata en 20-futa unuo (6,1 m, TEU). Tipaj ŝarĝoj estas mikso de 20-futaj kaj 40-futaj (2-TEU) ISO-standardaj konteneroj, el kiuj tiuj lastaj hegemonias.

Laŭ tunaro, 39% de komercaj ŝipoj estas petrolŝipoj, 26% estas ŝutvaraj ŝipoj, 17% konteneraj ŝipoj kaj 15% estis aliaj tipoj. totale nombrante 1.04 miliardojn da tunoj.

## Notoj 
## Vidu ankaŭ 
* MSC (firmao)
* Maersk

## Eksteraj ligiloj 
* Ancient and modern mariners: The romance of the high seas in an age of quantification – artikolo en *The Economist* pri vojaĝo sur 21a-jarcenta kontenera ŝipo
* 

Kategorio:Ŝipoj
Kategorio:Martransporto
Bubanza

**Bubanza** estas komunumo en Burundo. Ĝi estas la ĉefurbo de la samnoma provinco kaj havas proksimume 83600 loĝantojn (2008). 

Ĝi situas en la nordokcidenta parto de la lando.

Kategorio:Loĝlokoj de Burundo
Ruzizi

La rivero **Ruzizi** (ankaŭ foje literumita **Rusizi**) longas 104&nbsp;km. Ĝi estas la ununura defluanto de la lago Kivuo (altitudo 1500 m) kaj unu el la alfluantoj de la lago Tanganjiko (altitudo 770 m).

## Irvojo 
La Ruzizi defluas el la suda parto de la lago Kivuo. Ĝia deklivo estas plej kruta en la unuaj 40 kilometroj. Unue la rivero estas parto de la landlimo inter la Demokratia Respubliko Kongo kaj Ruando kaj sekve inter la Demokratia Respubliko Kongo kaj Burundo. Ĝi fluas suden ene de la orientafrika Rifto kaj enfluas en la Tanganjikon. Alfluantoj de la Ruzizi estas la Nyamagana, Muhira, Kaburantwa, Kagunuzi, Rubyiron kaj Ruhwa, inter aliaj.

Ok kilometrojn antaŭ la enfluo la Ruzizi dividiĝas en du brakoj. La pli mallarĝa okcidenta brako transportas nur dekonon de la tuta kvanto da akvo kaj estas la landlimo inter la Demokratia Respubliko Kongo kaj Burundo. La pli larĝa orienta brako estas la precipa alfluanto de la lago. La *Ponto de la konkordo* (Bridge of Concord), la plej longa ponto de Burundo, transiras la riveron proksime de ĝia enfluejo.

## Akvenergio 
En la jaro 1958 ĉe la defluo el la lago Kivuo estis konstruita baraĵo por elektrejo, kiu modifas nivelon kaj fluokvanton de la rivero.
La elektrejo *Ruzizi I* disdonas elektron al la urboj Bubanza kaj Kigoma. La kvanto da produktita elektra energio egalas al proksimume 148&nbsp;GWh jare. En la jaro 1989 estis konstruita alia centralo nomata *Ruzizi II*. Nuntempe la produktita elektro ne sufiĉas por la bezonoj de la ĉirkaŭanta loĝantaro kaj pro tio estas planata la konstruo de la tria centralo *Ruzizi III* 25&nbsp;km laŭfluen.

## Faŭno kaj flaŭro 
En la rivero kaj la riverborda areo vivas kelkaj reptilioj inkluzive de marĉserpentoj kaj nilaj krokodiloj. Inter la lastaj estas ankaŭ la sufiĉe konata krokodilo Gustave taksita esti proksimume 6 metrojn longa kaj pezi proksimume 900 kilogramojn. Laŭdire ĝi mortigis kaj manĝis multajn homojn.

Marĉkanejoj estas oftaj laŭ la malsupra parto de la rivero. Proksime de la enfluejo, la riverbordaj marĉoj estas ĝis 3 kilometrojn larĝaj. La suma areo de la marĉoj en Burundo estas taksata je 12,000 hektaroj kun kanoj variantaj en alteco de 2 ĝis 4 metroj, depende de la grado de inundo. Loĝantoj uzas la kanojn por tegmentado kaj aliaj hejmaj celoj.

## Eksteraj ligiloj 
Kategorio:Alfluantoj de Kongo
Kategorio:Riveroj en Burundo
Kategorio:Riveroj en la Demokratia Respubliko Kongo
Kategorio:Riveroj en Ruando
Kategorio:Internaciaj riveroj en Afriko
Kategorio:Lago Tanganjiko
Kategorio:Kivuo
Philippe Couillard

**Philippe Couillard** (naskiĝinta **Philippe Couillard de Lespinay** en Montrealo la 26-an de junio 1957) estas kanada kuracisto kaj politikisto kiu servis kiel ĉefministro de Kebekio de 2014 ĝis 2018.

Antaŭe li ankaŭ servis kiel ministro de la Sano kaj la Sociaj Servoj de la 29-a de aprilo 2003 ĝis la 25-a de junio 2008

## Tradukfonto 
Kategorio:Kanadaj kuracistoj
Kategorio:Neŭrokirurgoj
Kategorio:Kanadaj politikistoj
Kategorio:Ĉefministroj de Kebekio
Memsparka temperaturo

**Memsparka temperaturo** aŭ **sparka punkto** de unu substanco estas la plej malalta temperaturo en kiu ĝi spontanee sparkas sub normala atmosfero sen ekstera sparkofonto, tiel kiel flamo aŭ sparko. Ĉi-temperaturo necesas por provizi la startigo-energion necesan por okazigo de la brulo.  La temperaturo en kiu iu kemiaĵo sparkeblas malpligrandiĝas laŭmezure kiel la premo aŭ oksigen-koncentriĝo pligrandiĝas. Kutime ĝi aplikeblas por taksado de brulemaj miksaĵoj.

Memsparka temperaturo de likvaj kemiaĵoj ordinare mezuratas per uzo de 500 mililitra flakono metita sub forno kun kontrolita temperaturo laŭ la procedo priskribita en ASTM E659. Ĉi tiu procezo ankaŭ nomatas temperaturo je membrulo, spontanea aŭ autogena memsparka temperaturo.

## Kemia procezo
Kiam brulema substanco eniĝas kontakte kun la aero, ĝi spontanee oksidas, kaj la temperaturo altiĝas, pro tio ke la oksidigoreakcio estas varmoeliga. Kiam la varmodisiĝo iĝas malfacile, kia ajn estas la cirkonstanco, ju pli oni altigas la temperaturon des pli rapide okazas la oksidigo, kaj la varmo fordisiĝas pli rapide, ĝis kiam, en certa momento, la varmo eliganta atingas sufiĉan temperaturon kie sparko estiĝas (aŭ perforta oksidigo) kaj ekde tiu momento la brulado mem konserviĝas. La temperaturo prezentata nomatas memsparka temperaturo.

Tute certe oni povas kaŭzi memsparkon en solidaj brulmaterialoj (karbono, biomaso, kotono, ktp) grandkvante stokitaj. Efektive, ene de la piloj aŭ stakoj stokitaj, la varmo eligita, kaŭze de oksidigo, ne facile fordisiĝas. La temperaturo altiĝas kaj same la oksidigo, ĝis kiam la temperaturo atingas la memsparkadon. Tiamaniere ke, la regularo por stokado de solidaj brulaĵoj starigas ke oni devas provizi per krano kaj hoso por akvumi la pilojn, por eviti la trovarmigecon.

Oni devas korekte ne konfuzi ekflama temperaturo kun memsparka temperaturo, ĉefe se oni ne disponas de ambaŭ valoroj determinitaj pere de eksperimentoj aŭ tabeloj. Kiam tiu estas la kazo, oni povas konstati ke ĝenerale la memsparka temperaturo estas pli alta ol la ekflama temperaturo kaj por la plejmulto el la kombinaĵoj ĝi troviĝas inter  kaj .

## Ekvacio de memsparkado
La tempo t_{ig}\,  necesa por ke iu materialo atingu la memsparkan temperaturon T_{ig}\,  kiam submetita al varmofluo q*\, okazas laŭ la jena ekvacio:

t_{ig} = \left ( \frac{\pi}{4} \right ) \left (k \rho c \right )\left [ \frac{T_{ig}-T_{o}}{q*} \right]^2 

kie *k* = termokonduktiveco (W/(m·K)), *ρ* = denseco (kg/m³), kaj *c* = specifa varmo kapacito (J/(kg·K)) de la materialo proponata.  T_{o}\,  estas la temperaturo, en Kelvin, la materialo komencas kun (temperaturo de la tuta materialo), kaj q''\,  estas la varmofluo (W/m²) atribuita al la materialo.

## Memsparka temperaturo de kelkaj substancoj
## Referencoj
Kategorio:Termodinamiko
Kategorio:Brulo
Patrolŝipo

[eta|Patrolŝipo de [Barato|251x251px]]
[eta|Patrolŝipo de [Albanio|251x251px]]
**Patrolŝipo** (ankaŭ *patrolboato*) estas relative malgranda militŝipo ĝenerale dezajnita por marbordodefendaj celoj. Estis multaj dezajnoj por patrolŝipoj. Ili povas esti uzataj de landa mararmeo, marborda patrolo, aŭ polico, kaj povas esti uzataj por altmaraj kaj/aŭ estuaraj aŭ riveraj medioj. Ili ofte engaĝiĝas en variaj roloj por protektado de landlimoj, inklude agadon kontraŭ kontrabando, kontraŭ piratado, patrolado de fiŝkaptejoj, kaj plenumado de juro pri enmigrado. Ili estas ofte alvokataj por partopreni en operacioj de savado. Tiatipaj ŝipoj inkludas la originan jaĥton (el la nederlanda/malsupra germana *jacht* signife ĉasado), nome malpeza, rapida ŝipo uzita de la Mararmeo de Nederlando por persekuti piratojn kaj aliajn krimulojn kaj proksime kaj al neprofundaj akvoj.

Kategorio:Ŝipoj
Sergio Vitier

**Sergio Vitier**, plena nomo **Sergio Vitier García-Marruz** (naskiĝinta la  en Havano kaj mortis la ) estis kuba komponisto kaj gitaristo.

Kategorio:Kubaj gitaristoj
Kategorio:Kubaj komponistoj
Kategorio:Komponistoj de la 20-a jarcento
Kategorio:Havananoj
István Bugyi

**István Bugyi** [iŝtvAn budji], laŭ hungarlingve kutima nomordo **Bugyi István** estis hungara kuracisto, kirurgo, profesoro, hospitalestro.
István Bugyi http://www.tankonyvtar.hu/hu/tartalom/tkt/magyar-orvoseletrajzi/ch03s03.html naskiĝis la  1898 en Szentes. Li mortis la  1981 en Szentes.

## Biografio 
István Bugyi akiris kuracistan diplomon en Universitato de Budapeŝto en 1920, poste li 2 jarojn laboris en la universitata kliniko, poste ĝis 1931 en signifa hospitalo en Budapeŝto. Li studvojaĝis en 1924 al Vieno, en la sekva jaro al Germanio, en 1929 al Francio. Inter 1931 kaj 1968 li laboris en hospitalo de Szentes plej ofte, kiel ĉefkuracisto-kirurgo. En 1942 Scienca Universitato de Szeged nomumis lin privata profesoro, en 1965 titulara profesoro. En 1953 li kandidatiĝis. En 1949 li ricevis premion Kossuth.

## Elektitaj publikaĵoj 
* *Időszerű kérdések a végbélrák sebészeti orvoslásában* (1936)
* *Orvosi ortoghraphia* (1959)
* *Gyakorlati sebészet* (Praktika kirurgio), (1960, 1961) – libro
* *Repetitorium chirurgiae : 1000 kérdés felelet a nagysebészet és rokonszakmái köréből* (1970)
* *Centenárium : a Szentesi Kórház százéves jubileumi emlékkönyve : 1881-1981* (1983)

## Memorigiloj 
* memormedalo fondita en 1988
* busto en Szentes en 1999
* Malsanulejo de Szentes prenis la nomon Bugyi István en 2004

## Fontoj 
* hungarlingva biografio (la koncerna teksto estas legebla post klako al litero B, poste serĉu la nomon)
* hungarlingva biografio (la koncerna teksto estas legebla pli malsupre)

Kategorio:Hungaraj kuracistoj
Kategorio:Hungaraj kirurgoj
Kategorio:Hungaraj profesoroj
Scoudouc

'''''' estas vilaĝo de la graflando de , en la sudoriento de la Kanada provinco de Nov-Brunsviko.

## Geografio 
Scoudouc situiĝas en ebenaĵo al bordo de la rivero Scoudouc, je 5 kilometroj sude de Shediac kaj je 15 kilometroj oriente de Moncton. La vilaĝo havas areon de  km².

Scoudouc estas ĝenerale konsiderata kiel parto de Akadio.

## Historio 
Scoudouc situiĝas en la historia teritorio de la Mikmakoj, pli precize en la distrikto de Sigenigteoag, kiu enhavas la nunan orientan marbordon de Nov-Brunsviko, ĝis la golfeto de Fundy.

Scoudouc estis fondita en 1809 fare de 11 familioj devenitaj de Minoudie sed ankaŭ de Memramcook.

## Demografio 
En 2006 estis 448 privataj loĝejoj, el kiuj 433 okupitaj de kutimaj loĝantoj.

## Referenco 
## Tradukfonto 
Kategorio:Geografio de Nov-Brunsviko
Supra indico

En presarto la **supra indico** estas indico presita supre de la teksta linio; uzata precipe en matematiko kaj ĥemio.

En HTML kaj en ĉi tiu Vikipedio oni metas supran indicon inter la markojn `` kaj ``.

En Unikodo disponeblas, interalie, indicaj skribsignoj ⁰¹²³⁴⁵⁶⁷⁸⁹⁺⁻⁼⁽⁾ⁿⁱ.

En matematikaj kaj fizikaj formuloj oni kutime skribas eksponenton en formo de supra indico: *E*=*mc*²; m³ (kubometro); 6,022 \, 141\times10^{23}\mbox{ mol}^{-1} (la konstanto de Avogadro).

Oni uzas supraindicajn numerojn por referenci piednotojn; interalie, en Vikipedio oftas tiaj referencoj ([1][2][3]…).

Anglalingve oni uzas supraindicajn literojn por marki ordajn numeralojn: *1st, 2nd, 3rd, 4th,* … En Esperanto oni simile povas skribi: «la 21ª jc».

En kelkaj lingvoj oni uzas supraindican skribon de mallongigoj; ekz-e «dro Zamenhofo».

En fonetiko oni uzas suprajn indicojn por indiki tonon en Pinjino: *ban³* (samkiel *bǎn*) estas 板 (tabulo); aŭ sonnuancojn, ekz-e [ph] — alspira *p*.

## Vidu ankaŭ 
* Suba indico

Kategorio:Tipografio
Árpád Eisert

**Árpád Eisert** [ejzert], laŭ hungarlingve kutima nomordo **Eisert Árpád** estis hungara kuracisto, kirurgo pri koroj.

Árpád Eisert http://mek.oszk.hu/00300/00355/html/ABC03609/03688.htm naskiĝis la  1911 en Hungara reĝlando en Rozsnyó (nuntempa Rožňava en Slovakio). Li mortis la  1974 en Nyíregyháza.

## Biografio 
Árpád Eisert akiris kuracistan diplomon en Universitato de Karolo en 1937, poste li laboris en diversaj hospitalo en Ĉeĥoslovakio. En 1947 pro la minoritata subpremo li translokiĝis al Hungario. Komence li laboris en Sátoraljaújhely, poste en inter Nyíregyháza. En 1951 li unuafoje en Hungario operaciis koroparton. Lia sekva laborejo estis kliniko en  Pécs kiel adjunkto. En 1954 li revenis al Nyíregyháza. En la 1960-aj jaroj li partoprenis en establo de korokirurgado en Debrecen. En 1974 li estis nomumita titulara docento.

## Elektitaj publikaĵoj 
* *A portális hypertensio sebészi problémái* (1962)

## Fontoj 
* hungarlingva biografio (la koncerna teksto estas legebla pli malsupre)
* hungarlingva biografio

Kategorio:Hungaraj kuracistoj
Kategorio:Hungaraj kirurgoj
Kategorio:Ĉeĥoslovakiaj kuracistoj
Milena Pavlovic-Barili

**Milena Pavlović-Barili** (alt. **Barilli**; en serba cirile: Милена Павловић-Барили; 5-a de novembro, 1909, Požarevac, Serbio – 6-a de marto, 1945, Novjorko, Nov-Jorkio, Usono) estis serba pentristo kaj poeto.

Ŝia itala patro Bruno Barilli estis influa komponisto, ŝia serba patrino, fora parenco de la dinastio Karađorđević, studis arton. Milena mem studis ĉe la *Reĝa lernejo de artoj* en Beogrado, Serbio (1922–1926) kaj en Munkeno (1926–1928).

Frue dum la 1930-aj jaroj ŝi lasis Serbion kaj revenis nur por nelongaj vizitoj ĝis la komenco de la dua mondmilito. Dum ŝiaj restadoj en Hispanio, Romo, Parizo kaj Londono, kie ŝi estis akompanata de Jean Cocteau kaj André Breton, ŝi estis influita de multaj okcidentaj skoloj kaj artistoj, precipe Giorgio de Chirico. Post 1939 ŝi restis nur en Nov-Jorko, kie ŝi mortis post akcidento dum ĉevala rajdado en 1945.

La temoj de ŝia laboro variis de portretoj el spritaj interpretoj ĝis bibliaj rakontoj. La motivoj ofte inkluzivis revumaj situacioj, vualoj, anĝeloj, statuoj de Venusa diino kaj Arlekenoj. Multaj de ŝiaj verkoj estas partoj de konstantaj ekspozicioj en Romo, Novjorko, Muzeo de Nuntempa Arta (Beogrado) kaj ŝia hejmurbo Požarevac, kie la domo en kiu ŝi naskiĝis estis transformita en muzeo por honorigi ŝin.

## Pentraĵoj en postmarkoj 

Milena Pavlović-Barili 1977 YU 1713 stamp.jpg|*Mem-portreto*, 1938
Milena Pavlović-Barili 2009 Serbian stamp.jpg|*Mem-portreto*, 1939
Milena Pavlović-Barili 1993 YU 2604 stamp.jpg|*Ago kun spegulo*

## Eksteraj ligiloj 
* (Angla)Artikolo 
* Tradukitaj verkoj de Milena Pavlović-Barili 

## Tradukfonto 
Kategorio:Serbaj verkistoj
Kategorio:Serbaj pentristoj
Patrujokupo

[eta|center|520px|Rondpentraĵo pri la patrujokupo de [Árpád Feszty]]
La Patrujokupo (origine hungare Honfoglalás) apartenas al la plej signifaj okazintaĵoj de hungaroj (konata ankaŭ madjaroj), same tiel de Hungario. Pri tio mankas rektaj fontoj, menciindaj fontoj estas dokumentoj de Bizanco kaj kodekso de Anonymus (hungara kronikisto). Li kolektis buŝajn rememorojn dum regado de Béla la 3-a (Hungario) kaj li kreis la unuan (latinlingvan) historion pri hungaroj.

## Historio 
Ŝajnas, la patrujokupo okazis en la jaroj 895 kaj 896. La historiistoj havis pli frue 2 opiniojn pri tio:
* tuja rifuĝo pro atako de la peĉenegoj
* planita marŝo al Karpat-baseno
La ĉefa marŝo okazis tra Verecka montpasejo, pli malgranda trupego sekvis la Danubon.
La hungaroj tiam konsistis el 7 triboj, krome ankaŭ 2 nehungaraj triboj akompanis la hungarojn, fine ankaŭ slavoj aliĝis al la marŝo en tie, kie nun estas Ukrainio. Menciindas, ke la hungaroj portis ĉiujn havaĵojn: tendojn, koĉerojn, bestojn, ilojn, grenojn, do ĉiuj venis de la beboj ĝis la maljunuloj.
Pli frue la hungaroj jam faris militirojn tra Karpat-baseno, tiam ili konstatis, ke la baseno estas konvena vivi plu, la teritorio estas loĝata maldense, signifa lando rezistanta kontraŭ hungaroj ne ekzistas. Tiutempe Grandmoravia imperio disfalis, kiun estris Svatopluk la 1-a.  Postlasis neniuj fontoj pri gravaj bataloj, estis nur batalo iom poste en 907 apud la nuntempa Bratislavo, sekve plene finiĝis la patrujokupo.

## Duobla patrujokupo 
Estas grava historiista opinio de Gyula László (arkeologo) pri la patrujokupo, sed plene tio ne estas pruvita. Estas fakto, ke avaroj loĝis tie antaŭ la hungaroj. Laŭ la trovitaj vilaĝaj tombejoj videblas, ke komence estis nur tomboj de avaroj, poste aperis varie ankaŭ tomboj de hungaroj. Do, la hungaroj vivis kune kun la avaroj. En aliaj neavaraj (ekzemple slavaj) vilaĝoj oni trovis rompiĝon, post la rompiĝo nur hungaraj tomboj  estis. Alia pruvo estas, ke la avaraj motivoj sur iloj estas la samaj, ol ties de hungaroj.

La hungaroj vivis plu nomade, kiel pli frue, krome li ofte faris invadojn al diversaj partoj de Eŭropo.

Kategorio:Historio de Hungario
István Altorjay

**István Altorjay** [iŝtvAn altorjai], laŭ hungarlingve kutima nomordo **Altorjay István** estis hungara kuracisto, kirurgo pri infanoj, profesoro. Lia origina familia nomo estis *Sefcsik* [ŝevĉik] ĝis 1942.

István Altorjay https://hu.wikipedia.org/wiki/Altorjay_Istv%C3%A1n naskiĝis la  1921 en Ĉeĥoslovakio en Rachov (nuntempa Raĥiv en Ukrainio). Li mortis la  1999 en Szeged.

## Biografio 
István Altorjay apartenis al la hungara minoritato en Ĉeĥoslovakio. Li frekventis universitatojn en Debrecen kaj Szeged inter 1941 kaj 1947. Li akiris kuracistan diplomon en 1947, poste li laboris en hospitalo de Cegléd. Li akiris fakdiplomojn pri kirurgio en 1951, pri ortopedio en 1955, pri traŭmatologio en 1959. Inter 1950-1986 li laboris en universitata kliniko en Szeged, poste precipe li instruis en Scienca Universitato de Szeged kiel universitata profesoro. Li estis nomumita docento en 1963, li kandidatiĝis en 1983.

Li studvojaĝis nelonge al Prago en 1960, Leningrado 1961, Varsovio 1968, Turku kaj Helsinko 1975, poste helpe de stipendio li studis klinikojn de Okcidenta Germanio. Li ricevis 6 premiojn inter 1976-1998.

## Elektitaj publikaĵoj 
* *Haláloki tényezők a Szegedi I. sz. Sebészeti Klinika 15 éves beteganyagában* (1960)
* *Az alsó végtagok hosszkülönbségének műtéti correctiója* (1971)
* *Gyermeksebészet és határterületei* (1987) - libro

## Memorigiloj 
* memortabulo en Szeged

## Fontoj 
* hungarlingva biografio kun foto

Kategorio:Hungaraj kuracistoj
Kategorio:Hungaraj kirurgoj
Kategorio:Hungaraj profesoroj
Marek Rymuszko

**Marek Rymuszko** (naskiĝis la 4-an de junio 1948 kaj mortis la 22-a de julio 2019) estis pola raportisto, verkisto, publicisto.

Marek Rymuszko diplomiĝis pri leĝo (1970) kaj ĵurnalismo (1972) en Varsovia Universitato. Kunlaboranto de pluraj revuoj, ĉefredaktoro kaj kunkreinto de monatrevuo "Nieznany Świat", dediĉita al esoterismo kaj parapsikologio. Laŭreato de kelkdeko de premioj en tutpollandaj konkursoj por raportistoj. Kunaŭtoro de scenaro por pola komedio *Wielka majówka* (Granda maja solenaĵo) (1981). En 1986 pro sia laboro favore al raportado honorigita per Premio je la nomo al Ksawery Pruszyński - de la pola sekcio de PEN-klubo internacia. De 1990 prezidanto de la Asocio Landa Klubo de Raporto.

Kategorio:Polaj ĵurnalistoj
Saint-Maurice-de-Tavernole

**Saint-Maurice-de-Tavernole** [] estas franca komunumo en la departemento Charente-Maritime, en la regiono Nova Akvitanio. Ĝi havis 138 loĝantojn en la jaro 2012.

## Geografio 
Saint-Maurice-de-Tavernole situas en la sudo de Charente-Maritime,  nordoriente de Jonzac.

## Referencoj 
## Vidu ankaŭ 
* Komunumoj de Charente-Maritime

Kategorio:Komunumoj de Charente-Maritime
Boyan Slat

**Boyan Slat** (naskiĝis la 27-an de julio 1994) estas nederlanda studento, kiu inventis manieron, kiel purigi la akvon de la oceanoj.

Li rimarkis, ke en oceanoj cirkulas kvin grandaj fluoj kaj tial sufiĉas meti purigilojn en la vojon de tiuj fluoj kaj ili mem alportos ĉiujn balaaĵojn kaj rubaĵoj, precipe plastajn, kiujn la homaro ĵetis en la marojn.

Kiam li prezentis sian projekton (kiel 17-jara) en la konferenco TEDxDelft, lia ideo kaptis intereson de fakuloj kaj de la publiko, monkolekto amasigis du milionojn da dolaroj por realigi lian revon.

La unuaj purigiloj estis instalitaj inter Japanio kaj Sud-Koreio, kie ankras platformo kaptanta la rubaĵojn.

## Eksteraj ligiloj 
* Boyan Slat — Persona retejo
* How the Oceans Can Clean Themselves — Boyan Slat ĉe TEDxDelft
* The Ocean Cleanup — Fonda retejo
* Ĉeĥlingva artikolo pri Boyan Slat

Kategorio:Nederlandaj inventistoj
Operando

En matematiko kaj komputado **operando** de operacio estas ĉiu loko (aŭ rolo) de operaciata objekto en simbola prezento de la operacio (ĉiu loko de argumento aŭ — eventuale — de rezulto). La nombro de operandoj de operacio nomiĝas ĝia valento.

Ekz-e en la esprimo 2+2 estas du operandoj, kiuj ĉi-okaze estas prezentitaj per aperoj de unu sama valoro «2».

Simile en komputado oni povas paroli pri **operando** de komando aŭ de programlingva esprimo. En tia okazo la nocio operando inkludas ankaŭ la ideon pri la memoro, el kiu estas prenata argumento aŭ kiu estas valorizota per la rezulto. Interalie, en la C-esprimo `x+=a[i]` la operacio `+=` havas du operandojn: `x` (kiu samtempe estas kaj argumento, kaj la rezulto) kaj `a[i]` (kiu estas algoritmo por komputi la duan argumenton).

En la komando (por Intel x86)

```asm
MOV DS, AX
```

la enhavo de la dua operando (la reĝistro `AX`) anstataŭas la valoron de la unua operando (la reĝistro `DS`).

Kategorio:Matematika terminologio
Kategorio:Programlingvoj
Tago de la rusa lingvo

eta|Aleksandr Puŝkin
**Tago de la rusa lingvo** () aŭ **Puŝkin-festo (Puŝkin-tago) en Rusio** () estas internacia festo dediĉita al la rusa lingvo kaj festata ĉiujare 6-an de junio en naskiĝtago de ruslingva poeto Aleksandr Puŝkin. En Rusio ĝi estis starigita en jaro 2011 laŭ ordono de Prezidanto de Rusio.

## En Unuiĝintaj Nacioj 
En jaro 2010 organizaĵo Unuiĝintaj Nacioj starigis kaj unuan fojon festis Tagon de la rusa lingvo dum naskiĝtago de Aleksandr Puŝkin. La festo estis simila al festoj dediĉitaj al aliaj 5 oficialaj lingvoj de UN (angla, araba, hispana, ĉina, franca); laŭ propra deklaro Unuiĝintaj Nacioj ekestigante la feston celas al kreskado de "informado pri historio, kulturo, evoluo de lingvo ĉe siaj anoj". Unu el ĉefaj celoj estis deklarita ankaŭ subteno de egaleco de 6 oficialaj lingvoj de Unuiĝintaj Nacioj.

## En Rusio 
En Rusio la festo ekestis kiel festo de la rusa lingvo en jaro 2011.  Prezidanto de Rusio Dmitrij Medvedev  subskribis ordonon pri festado de Tago de la rusa lingvo .

Dume estas amasa festa programo en multaj urboj en mondo.

### Moskvo 
Ĉefa festado okazas en Moskvo. Dum la tago estas vasta programo gvidata de Fako pri kulturo ĉe Registaro de Moskvo.

Samtage siajn apartajn aranĝojn okazigas multaj sociaj rusaj naciismaj organizaĵoj (ekzemple "Russkij Lad"); rusaj poreŭropaj naciistoj dum festado atentigas ne al la lingva komunumo kaj kulturo sed al kulturo de etno aŭ regiono (metio, dancoj, muziko).

## Referencoj 
## Vidu ankaŭ 
* Rusa lingvo en Rusio

## Eksteraj ligiloj 
* Ordono pri festado de Tago de rusa lingvo en Rusio ekde jaro 2011 (ruse)

Kategorio:Rusa lingvo
Rusa
Kategorio:Aperis en 2010
Kategorio:Aperis en 2011
Kategorio:Junio
Fiŝkapta ŝiparo

eta|Parto de la loka fiŝkaptŝiparo alligita en la haveno de Scarborough, Anglio|upright
**Fiŝkapta ŝiparo** aŭ **Fiŝkaptŝiparo** estas agregaĵo de komercaj fiŝkaptŝipoj. La esprimo povas esti uzita de ĉiuj ŝipoj funkciigantaj for el preciza haveno, ĉiuj ŝipoj okupiĝintaj pri speciala speco de fiŝkaptado (kiel en la "tinuskaptista floto"), aŭ ĉiuj fiŝistŝipoj de lando aŭ regiono.

Kvankam fiŝkaptŝipoj ne estas formale fakorganizitaj kvazaŭ ili estus floto, tre ofte la limoj de tempo, klimato kaj vetero estas tiaj ke ili devas ĉij foriri aŭ reveni kune, tiel kreante minimume la aspekton de fakorganizita korpo (kelkaj landoj, kiel ekzemple la antaŭa Sovetunio, tamen organizis siajn fiŝkaptajn ŝiparojn parte laŭ marameaj linioj kaj uzis la ŝipojn por ankaŭ kolekti maramean inteligentecon).

Fiŝkaptistoj funkciigantaj pri specialaj ŝipspecoj aŭ en speciala haveno ofte apartenas al loka unuiĝo (asocio) kiu disvastigas informojn kaj povas esti uzita por kunordigi agadojn, kiel ekzemple kiom plej bone por malhelpi trofiŝkaptadon en apartaj areoj.

## Notoj 
## Referencoj 
* FAO: CWP Handbook of Fishery Statistical Standards : Section L: Fishery Fleet
* FAO: Fishing vessels

Kategorio:Ŝipoj
Kategorio:Fiŝkaptado
József Imre

**József IMRE** [jOĵef], laŭ hungarlingve kutima nomordo **Imre József** estis hungara kuracisto, kirurgo, urologo, profesoro.

József Imre http://nevpont.hu/view/10425 naskiĝis la  1930 en Szeged. Li mortis la  1980 en Szeged.

## Biografio 
József Imre frekventis mezlernejojn en Jászberény kaj en sia naskiĝurbo, poste li akiris kuracistan diplomon en Scienca Universitato de Szeged en 1954, kirurgian fakdiplomon en 1957, urologian fakdiplomon en 1961. En la 1960-aj jaroj li dufoje studvojaĝis al Britio. En 1976 li doktoriĝis, en 1970 li kandidatiĝis.

Ekde 1955 ĝis sia morto li laboris en universitata kirurgia kliniko en Szeged. En 1972 li estis nomumita docento, post 5 jaroj universitata profesoro, en 1980 katedrestro. Li okupiĝis ĉefe pri stomakaj malsanoj. En 1954 li edziĝis, baldaŭe li havis 3 gefilojn. En 1971 li ricevis medicinan premion.

## Elektitaj libroj 
* *Módszerek és lehetőségek a nyelőcsőműtétek biztonságának és hatásfokának javítására* (1975)
* *Mütétek a nyelőcsövön* (1977)
* *Indokolt-e a pesszimizmus a malignus nyelőcső- és gyomordaganatok kezelésében* (1981)

## Memorigiloj 
* memortabulo en kliniko de Szeged

## Fontoj 
* hungarlingva biografio (la koncerna teksto estas legebla pli malsupre)
* hungarlingva biografio

Kategorio:Hungaraj kuracistoj
Kategorio:Hungaraj kirurgoj
Kategorio:Hungaraj urologoj
Kategorio:Hungaraj profesoroj
Lech Makowiecki

**Lech Makowiecki** (naskiĝis la 4-an de junio 1954) – pola bardo, poeto, kantaŭtoro, komponisto, muzikisto, scenaristo kaj felietonisto.

Diplomito de magistraj studoj pri konstruo de ŝipoj en Politekniko de Gdańsk.

## Muzika agado 
Sian muzikan karieron komencis en 1978 en kantrea-rokmuzika ensemblo *Babsztyl* (Virinaĉo), kie prezentiĝis kiel kantisto, gitaristo kaj mandolinisto. En 1985 kun la ensemblo gajnis Oran Ringon en la festivalo de soldata kanto en Kołobrzeg. En 1986 fondis kaj iĝis estro de orient-kantrea ensemblo *Zayazd*, kun kiu surbendigis 5 diskojn.

Kadre de solula agado Lech Makowiecki surbendigis du diskojn de kantada poezio. Ili koncentriĝas pri patriota temaro kaj historio de Pollando el la periodo de la dua mondmilito, samtempe forte grundiĝintaj en la nuntempo.

Pri sia verkado Makowiecki diras:

*Mi opinias, ke al la juna generacio oni devas rememorigi eventojn de pasinteco. Oni devas ĝin interesigi pri estintaj epokoj, montri, ke tio povas esti interesa. En liceo mi renkontis miraklan historiiston – kiam li rakontis, mi havis impreson, ke antaŭ mi prezentiĝas kostuma filmo.*

Ĝis nun aperis:
* *Katyń 1940. Ostatni list. Ballady Lecha Makowieckiego* (Katin 1940. La lasta letero. Baladoj de Lech Makowiecki) (2010)
* *Patriotyzm* (Patriotismo) (2011)

## Scenaristo 
En 2008 gajnis konkurson por scenaro de serio pri deportadoj dum la dua mondmilito. La televidan serion kun la labor-titolo *Ojczyzna wam matką będzie* (La Patrio estos por vi patrino) devus realigi Pola Televido kunlabore kun la germana (Beta Film). Ĝi estis rakontonta sorton de la patro de Lech Makowiecki – Stanisław, kiu en la aĝo de 10 jaroj, estis deportita kun la tuta familio de Rypin (Kujavio-Pomerio) lige kun germanigo de la distrikto. Dum la vagado li perdis gepatrojn kaj estis sendita al trudlaboro en Nazia Germanio. Poste li batalis en pola armeo de generalo Stanisław Maczek. Al Pollando revenis persvadita en 1947 de pola soldato en Germanio, kiu diris al Stanisław konsideranta ke mankas celo de lia reveno ĉar li perdis la familion, ke - "La Patrio estos por vi patrino". Laŭplane fotoj devis okaziĝi somere 2009, tamen la serio ĝis hodiaŭ ne realiĝis.

Aŭtoro de scenaro de la muzikalo "Mickiewicz" prezentita en Muzika Teatro de Gliwice kaj de kelkaj eduk-distraj programeroj de televida serio "Ostatni Zayazd".

Okaze de solenaĵoj de la jubileo de 600-jariĝo de la batalo de Grunwald li verkis muzikalon "Grunwald" prezentitan en Olsztyn.

Kategorio:Polaj poetoj
Kategorio:Polaj komponistoj
Kategorio:Polaj scenaristoj
Kategorio:Polaj kantistoj
Vincento de Zaragozo

**Vincento de Zaragozo** (nekonata dato de naskiĝo en Huesca, mortis en 304 en Valencio) estis frua kristana martiro, sanktulo de la Universala Eklezio, kiu suferis pro sia fido al Kristo dum la persekutado de kristanoj sub la imperiestro Diokleciano. Li estas festata la 22-an de januaro en la Katolika Eklezio kaj la Anglikana Komunio kaj la 11-an de novembro en Ortodoksaj preĝejoj.

Vincento naskiĝis en Huesca (Hispanio), sed li vivis en Zaragozo. Danke al la prizorgo de Episkopo Valero de Zaragozo la juna Vincento prenis profundan religian edukadon, kaj speciale la kristanan religion. Sinsekve Valero starigis lin ĉe si kiel diakonon kaj li estis komisiita prediki en la diocezo.

Dum la brutala persekutado de kristanoj, kiun kondukis Diokleciano, Episkopo Valero kaj diakono Vincento estis enĉenigitaj kaj malliberigitaj en Valencio. Sinsekve Valero veturis en ekzilon el la lando, kaj Vincento estis turmentita kaj donis sian sanktan animon al Dio. Tio okazis en la jaro 304.

## Vidu ankaŭ 
* Preĝejo Sankta Vincento (Donostio)

## Eksteraj ligiloj 
*  Blogo pri arto, la historio kaj legendoj de Sankta Vincento Martiro

Kategorio:Katolikaj sanktuloj
Kategorio:Ortodoksaj sanktuloj
Kategorio:Anglikanaj sanktuloj
Kategorio:Hispanaj sanktuloj
Kategorio:Kristanaj martiroj
Jenő Manninger

**Jenő Manninger,** laŭ hungarlingve kutima nomordo **Manninger Jenő** estis hungara kuracisto, kirurgo, traŭmatologo, profesoro. Lia kuzo estis Gusztáv Adolf Manninger (1910-1982).

Jenő Manninger http://www.weborvos.hu/hirek/dr_manninger_jeno_1918_2008/120670/ naskiĝis la  1918 en Rácbóly. Li mortis la  2008 en Budapeŝto.

## Biografio 
Jenő Manninger akiris kuracistan diplomon en Universitato de Pécs en 1942. Post siaj studoj li laboris samloke en la universitata kliniko 2 jarojn, poste li soldatiĝis. En 1945 li iĝis militkaptito en Sovetunio. Li povis hejmenveni nur en 1948, poste li ricevis postenon en traŭmatologia hospitalo en Budapeŝto. Li laboris tie ĝis la emeritiĝo (eĉ poste), ekde 1978 li gvidis la hospitalon. Li okupiĝis ĉefe pri kirurgio de la mano.

En 1965 li kandidatiĝis, en 1980 li doktoriĝis antaŭ Hungara Scienca Akademio. Li ankaŭ instruis en universitata nivelo. Li ricevis hungarajn premiojn kaj usonan titolon "Pioniro de la manokirurgo". Li havis edzinon, kiu naskis 3 gefilojn.

## Fontoj 
* hungarlingva biografio kun foto
* hungarlingva biografio kun foto

Kategorio:Hungaraj kuracistoj
Kategorio:Hungaraj kirurgoj
Kategorio:Hungaraj traŭmatologoj
Kategorio:Hungaraj profesoroj
Kategorio:Budapeŝtanoj
Islama konkero de Persio

eta|dekstra|300px|Raŝiduna Imperio ĉe sia pinto dum la tria Raŝiduna Kalifo, Uthman, en 654. Plej oriente la iranaj regionoj.
La **Islama konkero de Persio**, konata ankaŭ kiel **Araba konkero de Irano** kondukis al la fino de la Sasanida Imperio en 651 kaj la fina malpliiĝo de la Zoroastrisma religio en Irano. Araboj unuafoje atakis la Sasanidan teritorion en 633, kiam la generalo Ĥalid ibn Ŭalid invadis Mezopotamion (je tio kio estas nune Irako), kio estis la politika kaj ekonomia centro de la Sasanida ŝtato. Post transiro de Ĥalid al la Romia fronto en Levantenio, la islamanoj perdis siajn konkerojn pro iranaj kontraŭatakoj. La dua invado ekis en 636 sub Saad ibn Abi Ŭakkas, kiam ŝlosila venko ĉe la Batalo de Kadisija kondukis al longdaŭra fino de la Sasanida kontrolo de okcidenta Irano. La Zagros-montaro tiam iĝis natura bariero kaj limo inter la Raŝiduna Kaliflando kaj la Sasanida Imperio. Pro konstantaj rabatakoj fare de Persoj al sia areo, la Kalifo Umar ordonis tutan invadon de la Sasanida Irana Imperio en 642, kio estis kompletita per la fina konkero de la Sasanida teritorio ĉirkaŭ 651. La rapida konkero de Irano en serio de bone kunordigitaj multfakaj atakoj, estritaj de la kalifo Umar el Medino kelkajn mejlojn for el la batalkampoj en Irano, iĝis lia plej granda venko, kontribuante al lia reputacio kiel granda milita kaj politika strategiulo.

Iranaj historiistoj klopodis defendi siajn antaŭulojn per uzado de arabaj fontoj por ilustracii ke "male al la plendoj de kelkaj historiistoj, Irananoj, fakte luktis longe kaj akre kontraŭ la invadaj araboj." Ĉirkaŭ 651, plej el la urbaj centroj en Iranaj teritorioj, kun la rimarkinda escepto de la kaspiaj provincoj kaj Transoksiano, venis sub hegemonio de la arabaj armeoj. Multaj lokoj en Irano organizis defendon kontraŭ la invadantoj, sed fine neniu el ili kapablis nuligi la invadon. Eĉ post la araboj estis submetintaj la landon, multaj urboj ekribelis, mortigante la araban guberniestron aŭ atakante siajn soldatarojn, sed plifortigo fare de la kalifoj sukcesis haltigi ĉiujn tiajn ribelojn kaj finfine surmeti la regadon de Islamo. La perforta submetado de Buĥara post multaj ribeloj estis ekzemplo de tiu momento. La konverto al Islamo estis, tamen, nur laŭgrada. En tiu procezo, okazis multaj agadoj de violento, Zoroastrismaj skribaĵoj estis bruligitaj kaj multaj pastroj ekzekutitaj. Post la konkero politika, la Persianoj eksolidigis sin per plutenado de la Persa lingvo kaj kulturo. Male Islamo estis adoptita de multaj, pro politikaj, soci-kulturaj aŭ spiritaj tialoj, aŭ simple pro konvinko, kaj tiele ĝi iĝis la hegemonia religio.

## Vidu ankaŭ 
* Bujidoj
* Ŝahnameo

## Referencoj 
Kategorio:Historio de Irano
Kategorio:Sasanida Imperio
Jean Bodin

**Jean Bodin** (naskiĝis en 1530 en Anĝevo, Francio, mortis en 1596 en Laon, Francio) estis franca juristo kaj politika filozofo, membro de la Parlamento de Parizo kaj profesoro de juro en Tuluzo. Li influis la historion de la intelektularo de Eŭropo per la formulado de siaj ekonomiaj teorioj kaj per siaj principoj de *bona regadmaniero*. Liaj ĉefaj teorioj estas tiu pri suvereneco kaj la teorio kvantitativa pri la monunuo.
[eta|maldekstre|240px|[Prefaco de *Six Livres de la République*, de Jean Bodin (1576).]]

## Tradukfonto 
Kategorio:Francaj filozofoj
Kategorio:Francaj juristoj
Catia La Mar

**Catia La Mar** estas urbego, universitata urbo kaj havenurbo en subŝtato Vargas en norda Venezuelo.
eta|Aerfoto pri Catia La Mar

## Bazaj informoj 
* Loĝantaro: 106,850 (en 2005) https://fr.wikipedia.org/wiki/Villes_du_Venezuela
* Supermara alteco: 15 m
* Areo: km²
* Telefonkodo:
* Poŝtkodo: 1162
* Horzono: UTC -4:30
* 

## Geografio 
eta|maldekstre|Placo en Catia La Mar
Catia La Mar situas laŭ Kariba Maro. **Karakaso** troviĝas 17, Baruta 25, Petare 27, Los Teques 28, Guarenas 48, Cúa 51, Guatire 57, Santa Teresa del Tuy 58, Ocumare del Tuy 60, Turmero 64, Marakajo 73, Valencio (Venezuelo) 116, Barquisimeto 257, Barcelono (Venezuelo) 261, Coro (Venezuelo) 301, Maturín 433, Bolívar (urbo) 471, Marakajbo 504, Guayana (urbo) 542, San Cristóbal (Venezuelo) 651 km.

## Historio 
Nomdonanto de Catia La Mar estis *Catia* vivanta en la 16-a jarcento. La komunumo mem estis fondita en 1558 havanta la loknomon "La Villa de Catia". Baldaŭ la nomo ŝanĝiĝis ĝis 1965 "Olivares". En 1999 la loĝantaro suferis pro granda inundo.
eta|Koloniaj domoj en Catia La Mar

## Ekonomio 
La ĉefaj fontoj de la enspezoj estas la komerco, turismo (marbordaj strandoj), transporto kaj mara fiŝkaptado. En la industria zono (apartenanta al subŝtato Vargas) fabrikoj produktas pastojn, farunojn, cementojn kaj vestojn.

## Klimato 
En Catia La Mar la averaĝa temperaturo varias inter 20-33 °C. Jare pluvas ĉirkaŭ 510 mm. En ĉiuj monatoj pluvas, inter junio-decembro pli ofte pluvas.https://sv.wikipedia.org/wiki/Catia_La_Mar
eta|Marborda vido en Catia La Mar

## Trafiko 
Bona ŝoseo kuras al la ĉefurbo Karakaso. Internacia flughaveno troviĝas proksimume 10 minutojn. Gravas ankaŭ la haveno.

## Vidindaĵoj 
* statuo pri Simón Bolívar farita el bronzo, kvin metrojn alta

## Fontoj 
* La Mar&p=106850 mapo, distancoj
* Angla Vikipedio helpe de WikiTrans

Kategorio:Urboj de Venezuelo
Kategorio:Marhavenaj urboj
Hospitalo de Le Vésinet

La **Hospitalo de Le Vésinet** (: **hôpital du Vésinet**), antaŭa imperia azilejo, situas en Le Vésinet en departemento Yvelines, Francio. Ĝi estis konstruita dum la Dua Imperio de arĥitekto Eugène Laval por utili kiel azilejo al resaniĝantaj laboristinoj.

Ĝi ankoraŭ utilas kiel hospitala centro kaj entenas interalie centron de reedukado kaj servon de longdaŭra restado.

Tiu hospitalo estas la okcident-pariza ekvivalento de nacia hospitalo de Saint-Maurice en departemento Val-de-Marne.

En tiu hospitalo estis hospitaligita germana generalo Erwin Rommel post mitralpafado al lia aŭto en julio 1944.

Ĝi estis parte enskribita kiel Monumento historia la .

## Referencoj 
## Eksteraj ligiloj 
* Hospitalo Le Vésinet

## Tradukfonto 
Kategorio:Historiaj monumentoj en Francio
Le Vesinet
Kategorio:Le Vésinet
Deepin

**deepin** estas operaciumo lanĉita en 2004 kaj baziĝas sur Debiano.

Financata de Wuhan Deepin Technology Co., Ltd, ĉi tiu operaciumo estis publikigita kiel libera programaro sub permesilo GNU GPL V3 Ĉiu versio estas subtenata oficiale de Wuhan Deepin Technology Co., Ltd.

## Versioj 
Tuta kronologio de versioj de deepin:

## Komunumo 
Ĉiuj uzantoj povas kontribui al deepin, helpante al la evoluo, ekzemple raportante aŭ korektante cimojn, sugestante novajn ideojn aŭ helpante la novajn uzantojn.
La ĉefaj agoj por kontribui estas:
* Evoluigo: per GitHub ĉiu programisto povas enmeti karakterizaĵojn aŭ evolui kodon de ĉiu aplikaĵo per la sistemo de revizia marko Git.
* Tradukado: oni povas kontribui al la tradukado de aplikaĵoj per internaciaj aŭ lokaj forumoj.
* Suporto: la novaj uzantoj povas esti helpita sur forumoj.
* Novaj ideoj: per oficiala retejo oni povas peti por novaj karakterizaĵoj aŭ specifaj petoj pri novaj opcioj de ontaj versioj de deepin. La programistoj uzas la sugestojn por projekti la ontajn karakterizaĵojn de sia distribuo. "Mantis Tracking System"  estis kreita por enteni ideojn, deziroj kaj sugestojn de la uzantoj.

## Sistempostuloj 
### Subtenataj arĥitekturoj 
deepin oficiale suportas la platformojn x86 kaj AMD64.

## La aplikaĵoj en deepin 
### Oficeja programaro 
deepin inkludas WPS Office; WPS Office estas oficeja programaro konsistanta el aplikaĵoj utilaj por prilabori ĉiajn dosierojn.

WPS Office kapablas importi kaj eksporti dosierojn en diversaj formatoj.

## Sukcesoj kaj kritikoj 
La uzado kaj la popoleco de deepin stabile pligrandiĝas de 2004. Ĝi estis la plej vizitita Linkusa ĉina distribuo sur Distrowatch en 2013 kaj 2014.

## Notoj